Source: https://finstat.sk/konkurzy-restrukturalizacie/konkurz/2014-K014047
Timestamp: 2020-08-03 11:59:44+00:00

Document:
Konkurzy a reštrukturalizácie z Obchodného vestníka - Konanie č. 611099, DOMPLUS s.r.o.
Konkurzy a reštrukturalizácie z Obchodného vestníka - Konanie č. 611099
Konanie č. 611099
Vydaný 15.7.2014
Publikovaný v Obchodnom vestníku č. 139 z roku 2014 22.7.2014
Lenka Jamnická, JUDr.
P o v o ľ u j e reštrukturalizáciu dlžníka DOMPLUS s. r. o., so sídlom Zlatobanská 11617/12, 080 05 Prešov - Solivar, IČO: 36 841 498 a.
U s t a n o v u j e správcu JUDr. Lenka Jamnická, so sídlom kancelárie Volgogradská 9A, 080 01 Prešov.
V y z ý v a veriteľov dlžníka, aby v lehote 30 dní od povolenia reštrukturalizácie prihlásili svoje pohľadávky v jednom rovnopise správcovi na adresu jeho kancelárie k sp. zn. 1R/4/2014.
b) nadobudnutie alebo prevod účasti na obchodnej spoločnosti alebo inej právnickej osobe;
c) prevod, prenájom alebo akékoľvek zaťaženie majetku vo vlastníctve Dlžníka, ktorého hodnota predstavuje významný podiel na celkovej hodnote majetku Dlžníka;
d) uzatvorenie zmluvy o úvere, pôžičke alebo zmluvy o inom dočasnom poskytnutí alebo prijatí peňažných prostriedkov;
e) zabezpečenie cudzieho záväzku, prevzatie cudzieho záväzku, pristúpenie k cudziemu záväzku alebo poskytnutie odškodnenia za škodu spôsobenú treťou osobou;
f) vykonanie právneho úkonu bez primeraného protiplnenia alebo zvýhodňujúceho právneho úkonu;
g) vykonanie akéhokoľvek právneho úkonu nad rámec bežnej obchodnej činnosti, ktorý ukracuje záujmy veriteľov na uspokojení ich pohľadávok;
h) vykonanie iného než bežného právneho úkonu podľa § 10 ods. 1 ZKR;
i) uzatvorenie zmluvy, ktorou sa Dlžník zaviaže plniť pokračujúce peňažné alebo nepeňažné plnenie počas viac ako šiestich mesiacov;
j) uzatvorenie zmluvy, ktorou sa Dlžník zaviaže na plnenie s hodnotou nad 40 000 eur;
k) akékoľvek peňažné plnenie zo strany Dlžníka alebo viaceré peňažné plnenie voči tomu istému subjektu v priebehu jedného roka vo výške presahujúcej sumu 40 000 eur, ak nejde o plnenia vyplývajúce z právnych úkonov Dlžníka schválených Správcom;
l) akékoľvek plnenie Dlžníka voči tretej osobe, ktoré predstavuje čo i len čiastočné uspokojenie zmluvných alebo mimozmluvných sankcií;
n) uznanie prihlásenej pohľadávky popretej správcom v rámci reštrukturalizácie zo strany Dlžníka v zmysle ustanovenia § 124 ods. 7 ZKR, vrátane uznania záväzku účinného v rámci konania o určenie popretej pohľadávky;
o) uzatvorenie akejkoľvek dohody o urovnaní.
P o u č u j e veriteľov, že pohľadávka sa prihlasuje vyplnenou prihláškou spolu s prílohami, a to na predpísanom tlačive, ktorého vzor, náležitosti a do neho zapisované údaje spolu s vysvetlivkami sú uvedené v prílohe č. 5 a 6 vyhlášky Ministerstva spravodlivosti Slovenskej republiky č. 665/2005 Z.z., ktorou sa vykonávajú niektoré ustanovenia zákona č. 7/2005 Z.z. o konkurze a reštrukturalizácii (ďalej len ZKR). Na prihlášku doručenú po lehote sa neprihliada. Doručenie prihlášky správcovi má pre plynutie premlčacej lehoty a zánik práva rovnaké právne účinky ako uplatnenie práva na súde (§ 121 ZKR). Podľa § 122 ZKR prihláška musí byť podaná na predpísanom tlačive a musí obsahovať základné náležitosti, inak sa na prihlášku neprihliada. Základnými náležitosťami prihlášky sú: meno, priezvisko a bydlisko alebo názov a sídlo veriteľa, meno, priezvisko a bydlisko alebo názov a sídlo úpadcu, právny dôvod vzniku pohľadávky, poradie uspokojovania pohľadávky zo všeobecnej podstaty, celková suma pohľadávky, podpis. Pre každú zabezpečenú pohľadávku musí byť podaná samostatná prihláška s uvedením zabezpečenej sumy, druhu, poradia, predmetu a právneho dôvodu vzniku zabezpečovacieho práva. V prihláške podmienenej pohľadávky musí byť uvedená aj skutočnosť, na základe ktorej má pohľadávka vzniknúť alebo podmienka, od ktorej závisí vznik pohľadávky. Celková suma pohľadávky sa v prihláške rozdelí na istinu a príslušenstvo, pričom príslušenstvo sa v prihláške rozdelí podľa právneho dôvodu vzniku. Pohľadávka sa uplatňuje v eurách. Ak sa pohľadávka neuplatní v eurách, sumu pohľadávky určí správca prepočtom podľa referenčného výmenného kurzu určeného a vyhláseného v deň vyhlásenia konkurzu Európskou centrálnou bankou alebo Národnou bankou Slovenska. Ak je pohľadávka uplatnená v mene, ktorej referenčný výmenný kurz Európska centrálna banka ani Národná banka Slovenska neurčuje a nevyhlasuje, sumu pohľadávky určí správca s odbornou starostlivosťou. K prihláške sa pripoja listiny preukazujúce v nej uvedené skutočnosti. Veriteľ, ktorý je účtovnou jednotkou, v prihláške uvedie vyhlásenie, či o pohľadávke účtuje v účtovníctve, v akom rozsahu, prípadne dôvody, prečo o pohľadávke v účtovníctve neúčtuje. Veriteľ, ktorý nemá na území Slovenskej republiky bydlisko alebo sídlo alebo organizačnú zložku podniku, je povinný ustanoviť si zástupcu na doručovanie s bydliskom alebo sídlom na území Slovenskej republiky a ustanovenie zástupcu písomne oznámiť správcovi, inak sa mu budú písomnosti doručovať len zverejnením v Obchodnom vestníku. Ak ide o zabezpečenú pohľadávku, v prihláške sa musí riadne a včas uplatniť aj zabezpečovacie právo, inak sa pohľadávka v reštrukturalizácii považuje za nezabezpečenú pohľadávku. Prihlášku možno opraviť alebo doplniť len tak, že sa pôvodná prihláška nahradí u správcu novou prihláškou, a to len do uplynutia lehoty na prihlasovanie pohľadávok. Na požiadanie správca vydá veriteľovi potvrdenie, že jeho pohľadávka bola zapísaná do zoznamu pohľadávok (§ 122 ZKR).
Podľa § 15a Občianskeho súdneho poriadku (ďalej len O.s.p.) účastník konkurzného konania má z dôvodov podľa § 14 ods. 1 O.s.p. právo uplatniť námietku zaujatosti voči sudcovi, ktorý má vec prejednať a rozhodnúť najneskôr do uplynutia lehoty na prihlasovanie pohľadávok. Na námietky doručené neskôr, na opakované námietky z toho istého dôvodu, ak o nich už nadriadený súd rozhodol, a na námietky týkajúce sa len okolností spočívajúcich v postupe sudcu v konaní o prejednávanej veci, súd neprihliada (§ 197 ods. 6 ZKR).

References: § 10
 § 124
 § 122
 § 15
 § 14
 súd 
 súd